Bybelskool » Tien jaar se werk voltooi by Bybelskool.com
Tien jaar se werk voltooi by Bybelskool.com
Ek voel bevoorreg. Ek het vandag tien jaar se werk voltooi. Met die boek Rigters het ek vandag my hoofstuk-vir-hoofstuk deurlees van die Bybel voltooi. Dit was Geduld en Genade, soos my titel vir die boek van Rigters dit sê. En dit is ook hoe ek voel oor dié geseënde tyd!
Die bydraes sal nog kom soos dit moet tot en met die 20ste Maart 2018. Jy sal dit dus nog op die regte tyd elke weeksdag ontvang.
Ek wil net graag baie dankie sê vir die ondersteuning deur die jare. Dit was nie net van onskatbare waarde vir my nie, maar ‘n onontbeerlike deel van dié pad waarop die Here my geplaas het.
Daar is nie regtig woorde om te beskryf hoe ek voel nie. Net dankbaar. Tevrede. ‘n Bietjie oorstelp.
Groete en tot aan die einde julle metgesel in Christus​.
March 3, 2018 at 18:11 | #
Baie geluk en geluk dr Chris. Ek het Bybelskool se webwerf eers onlangs ontdek, maar wat ‘n voorreg om op hierdie webwerf tyd te spandeer in Bybelstudie en saam met ons Skepper. So dankbaar vir al u harde werk en tyd wat u hier insit. Mag die Here u seën op die pad vorentoe. Liefde in Christus. Johann de Beer.
March 3, 2018 at 19:41 | #
Ds Chris, baie dankie vir al die harde werk deur al die jare. U werk is vir my ñ groot sëen en ek glo ook vir baie ander wat ook ingeteken is en is van uitstaande gehalte. Mag God u nog verder sëen in u werk. Groete
March 3, 2018 at 20:18 | #
Dit was en is nog steeds vir my n baie besonderse voorreg om deel te wees van u bybelskool. Baie baie dankie vir al die ure se harde werk. Ek neem aan die website sal altyd beskikbaar wees. Ek het al ook dit aanbeveel by ander.
Dr Chris van Zyl
March 3, 2018 at 20:41 | #
Ek het groot waardering en bevrediging uit die bydraes hiermee ervaar. Doen so voort… deur te dien bereik mens andere. Seën vir jou toegebid vir jou voortgesette bydraes om skille van oë te verslap en insig te voorsien.
Chris uit Windhoek
Retha van Graan
March 4, 2018 at 05:59 | #
Goeiemôre Chris – bietjie laat begin volg maar groot waardering vir die insig en wysheid wat jy met ons gedeel het! Verseker beplan ek om voort te gaan elke dag met die hoofstukke wat ek voorheen gemis het!!
Kan ek voorstel dat jy weer daagliks voortgaan met die deel van voltooide hoofstukke vir nuwelinge wat nie vooraf gevolg het nie!!
Baie baie dankie en mag die Here jou ryklik seën!
Groete uit Montana, Pretoria
March 4, 2018 at 06:43 | #
Alles is natuurlik beskikbaar, maar jy bedoel waarskynlik om die stukke weer te stuur op ‘n daaglikse basis. Sal dink daaroor. Ek oorweeg egter om dit uit te gee in boekvorm. Sal kyk waarvoor ek tyd het en waar die behoefte lê.
March 4, 2018 at 07:29 | #
Dankie! Gun jouself ‘n welverdiende rusperiode!
March 4, 2018 at 13:58 | #
Ek is baie dankbaar dat ek kon deel wees as ‘n lesende/oordenkende reisiger. Onder is my vraag beantwoord – dat jy dit oorweeg om ‘n boek uit te gee. Ons sien uit daarna.
March 4, 2018 at 21:49 | #
Baie geluk! Vir my was (is) dit altyd goed gewees om verdere perspektief op n gedeelte te lees, soos onlangs bv. met Josua, waar ons as Bybelstudiegroep ook die boek behandel het. Sal graag die boek op my rak wil he.
March 5, 2018 at 04:48 | #
Dankie Saretta. Ons kom ‘n lang pad saam. Seën met julle groep.
March 5, 2018 at 06:54 | #
Baie Dankie Chris! Ek het baie waarde uit jou lesstukke gekry! Seën!!
March 5, 2018 at 09:50 | #
Baie geluk en baie dankie Chris. Ek gaan nog ‘n paar jaar besig wees met jou nalatenskap.
March 5, 2018 at 10:03 | #
Baie Baie dankie Chris. Dit wat ek het van jou is van ontskatbare waarde. Dankie vir jou gehoorsaamheid. Ek het ongelukkig nie al die boeke saam deurgewerk nie en sal graag die ander studies ook wil bekom indien moontlik. Is daar ‘n webtuiste vir dit asb.
March 5, 2018 at 20:59 | #
Dankie – jy kan op dieselfde webtuiste al die vorige materiaal lees: https://bybelskool.com/alfabetiese-lys-van-bybelboeke-by-bybelskool-com/
March 5, 2018 at 10:53 | #
Dankie Chris. Ek het groot waardering, agting en “vertroue” in jou werk. Wanneer ek ‘n gedeelte wil gebruik, is Bybelskool.com een van my eerste parkeerplekke.
Jy is ‘n besondere instrument met besondere gawes vir die Liggaam van die Here
Vrede vir jou toegebid
March 6, 2018 at 20:12 | #
Ek kan net beaam wat Andre Kritzinger sê.
March 8, 2018 at 06:13 | #
Dankie Dr Chris
Ek leer so baie.mooi loop
March 8, 2018 at 09:05 | #
March 12, 2018 at 22:33 | #
March 13, 2018 at 06:23 | #